text: ป้ายที่โต๊ะอธิบายไม่ชัดเจนเลยค่ะ แบบนี้ทำให้เข้าใจได้ว่า สั่งเมนูใดก็ได้ให้ครบ 1,000 โดยที่มีเป็ดรวมอยู่ในยอดนี้ก็ได้ แล้วจะได้ส่วนลดเป็ด จาก 170 เหลือ 109 เพราะในกรณีของเรา ได้สั่งเป็ดย่างจานเล็กและอื่น ๆ รวมทั้งหมด 1,169 เลยเข้าใจว่าจะได้ส่วนลดอีก 170-109=61 บาท แต่พนักงานแจ้งว่า ยอดที่เราทานไม่ถึง 1,000 คือคิดแบบนี้ค่ะ หักราคาเป็ดออกก่อน 1,169-170=999 ถ้าเราอยากได้ส่วนลดเป็ด เราต้องสั่งอย่างอื่นเพิ่มเพื่อให้ครบ 1,000 ซึ่งจริง ๆ น่าจะระบุประมาณว่า ทานครบ 1,000 บาทขึ้นไป (โดยที่ไม่รวมเป็ด) จะสามารถซื้อเป็ดย่างเอ็มเคจานเล็ก ในราคาพิเศษ 109 บาท (จากราคาปกติ 170 บาท) เข้าใจว่าเป็นการโฆษณา แต่ก็คิดว่าควรต้องมาพร้อมกับความชัดเจน เพื่อป้องกันการสับสนของลูกค้า และความสะดวกในการทำงานของพนักงานที่จะได้ไม่ต้องมาคอยอธิบายลูกค้า เพราะรายละเอียดในป้ายไม่ชัดเจนค่ะ